Землі сельскагаспадарчага вытворчага кааператыва “Малюшычы”, размешчаныя на схілах Навагрудскага ўзвышша, славяцца цудоўнымі краявідамі. Асабліва незабыўнае ўражанне пакідаюць яны ў гасцей з горада. Памятаецца, у якім захапленні былі ад іх сталічныя журналісты, якія працавалі ў гаспадарцы па заданні свайго рэспубліканскага выдання. Звяздоўцы назвалі гэты маляўнічы куточак беларускай Швейцарыяй.